cyanic-selkie/wikianc huggingface dataset:
לורנס גומז
קריירה
בשנת 2014, לורנס זכה בתואר השער היפה ביותר ונבחר לנבחרת החלומות העולמית במהלך טקס הענקת הפרסים של ארגון כדורגל החופים העולמי (BSWW). לורנס זכה שוב בפרסים מטעם הארגון ארבע שנים מאוחר יותר, כשנבחר לשחקן הטוב ביותר בעולם ופעם נוספת לנבחרת החלומות העולמית.
כמו רבים משחקני כדורגל החופים הבכירים בעולם, לורנס שיחק עבור המון קבוצות במדינות שונות. חלק מהקבוצות שבהן שיחק הן ז'ימנסטיק טרגונה, ברצלונה וטורדמברה (ספרד), טראצ'ינה (איטליה), צ'ארג'רס בזלנד (שווייץ), אל וואסל (איחוד האמירויות הערביות), ספירספור (טורקיה), קריסטל סנקט פטרבורג, צסק"א מוסקבה ולוקומוטיב מוסקבה (רוסיה), דינמו בתומי (גאורגיה), מלווין (אורוגוואי), KP לודז' (פולין) ובני "פלפלה" כפר קאסם (ישראל), הן במסגרת הליגות והן במסגרת תחרויות בינלאומיות.
חיים אישיים
לורנס מתגורר בטורדמברה, מקום מרכזי שבו ענף כדורגל החופים מתקיים. יש לו שלוש אחיות והוא דוד ללא פחות משבעה אחיינים ואחייניות. ללורנס יש תעודת מאמן בדרגה א' מטעם אופ"א.
אווסטין
אווסטין (בלועזית: avastin, החומר הפעיל: bevacizumab) היא תרופה אנטי סרטנית הפוגעת ביכולתו של הגידול הסרטני ליצור כלי דם - אנגיוגנזה. בשנת 2004 אישר מנהל המזון והתרופות של ארצות הברית – FDA את השימוש באווסטין כתרופה לחולי סרטן המעי הגס והרקטום ובשנת 2006 בסרטן הריאות, וכן נרשמה במהלך השנים באידיקציות נוספות שמפורטות מטה. התרופה שייכת לחברת ג'ננטק (באנגלית: Genentech).
מנגנון הפעולה של אווסטין
תהליך זה משופעל על ידי הגידול באמצעות הפרשת גורם הגדילה VEGF (Vascular Endothelial Growth Factor). כלי הדם החדשים שנוצרים נבדלים במבנם ובתכונותיהם מכלי דם בשלים, והישרדותם תלויה בהמשך נוכחות VEGF.
רמות מוגברות של VEGF הודגמו בממאירויות שונות כדוגמת מעי, שד, ריאה ומוח, ונמצא מתאם בין רמתן לפרוגנוזה גרועה יותר.
אווסטין הוא התכשיר הראשון שנכנס לשימוש קליני הפועל במנגנון של עיכוב אנגיוגנזה. אווסטין הוא נוגדן מונוקלונלי הנקשר ספציפית ל-VEGF ומונע ממנו להיקשר לקולטנים על פני תאי האנדותל ולשפעלם, וכך מעכב את תהליך האנגיוגנזה. בנוסף, אווסטין משפרת את הגעת הכימותרפיה לגידול על ידי הפחתת החדירוּת הגבוהה המאפיינת את דופן כלי-הדם שנוצרו בתהליך האנגיוגנזה. הפגיעה באספקת הדם לגידול ושיפור הגעת הכימותרפיה אליו גורמים עיכוב גדילת והתפשטות הגידול בגוף.
התוויה רפואית
משלבים מקובלים:
את אווסטין בהתוויה זו יש לתת יחד עם פלואורופירימידין – תרופה בשם 5FU הניתנת דרך הוריד, או תרופה בשם קסלודה הניתנת דרך הפה. בנוסף מקובל במקרים רבים להוסיף לטיפול אחת מהתרופות הכימותרפיות אוקסליפלטין או אירינוטקאן. במקרים מסוימים ניתנות שתי התרופות הכימותרפיות גם יחד.
תרופה לא בסל בסרטן בהתוויה זו.
התרופה לא בסל בסרטן בהתוויה זו.
התרופה נמצאת בסל הבריאות בהתוויה זו.
בשנת 2013 פורסם מחקר ה-AVAPERL שהראה כי שילוב של אווסטין עם ציספלטין ואלימטה כקו טיפול ראשון ועד להתקדמות המחלה האריך את הזמן עד התקדמות המחלה לעומת טיפול אחזקה באווסטין בלבד.
התרופה רשומה בסל להתוויה זו.
אווסטין תינתן תחילה בשילוב עם ג'מזר וקרבופלטין למשך 6 ועד 10 מחזורי טיפול, ולאחר מכן המשך מתן אווסטין כטיפול משמר. במחקר פאזה III, OCEANS, נבדקה יעילות הוספת אווסטין לכימותרפיה כטיפול לאחר התקדמות מחלה רגישה לפלטינום. המחקר כלל 484 חולות סרטן שחלה, סרטן חצוצרות או סרטן ראשוני של הצפק, שמחלתן חזרה לאחר -6 חודשים מסיום טיפול מבוסס-פלטינום בקו הראשון, ושטופלו עם אווסטין בשילוב קרבופלטין וג'מזר לעומת כימותרפיה בלבד. תוצאות המחקר הדגימו כי הוספת אווסטין הביאה להארכה במשך הזמן החציוני עד להתקדמות המחלה או מוות (PFS) בהשוואה לכימותרפיה בלבד. פרופיל הבטיחות של אווסטין שנצפה במחקר היה עקבי למוכר מהתוויות אחרות, ללא תופעות לוואי חדשות או בלתי-צפויות.
התרופה אינה בסל הבריאות בהתוויה זו.
אופן השימוש
אווסטין חייבת להינתן בהשגחת רופא המנוסה במתן תרופות אונקולוגיות. התרופה ניתנת באמצעות עירוי תוך-ורידי (טפטוף לתוך הווריד). העירוי הראשון ניתן במשך 90 דקות ואם הוא נסבל היטב, ייתכן והעירוי השני יינתן במשך 60 דקות. העירויים הבאים עשויים להינתן במשך 30 דקות.
לפני תחילת טיפול יש לבדוק את ערכי לחץ-הדם ואת רמת החלבון בשתן. כמו כן, מומלץ לבצע בדיקת שיניים ולבצע טיפול מונע, לפי הצורך. מכיוון שאווסטין עלול לפגוע בפוריות האישה, מומלץ לדון באמצעים לשימור פוריות עם הרופא המטפל בנשים בגיל הפוריות. מכיוון שאווסטין עלול להפריע תהליכי ריפוי פצע, אין להתחיל טיפול לפחות 28 יום לפני או לאחר ניתוח גדול או עד להחלמה מלאה של הפצע.
תופעות לוואי
המידע שהצטבר ממחקרים קליניים מראה שאווסטין נסבלת היטב ואינה מעלה את הרעילות של הכימותרפיה. תופעות הלוואי השכיחות המאפיינות את הטיפול באווסטין הן:
היריון והנקה
לא קיים מידע על השימוש באווסטין בנשים הרות ולכן אסור להשתמש בה בהיריון. על הרופא לייעץ על שימוש באמצעים יעילים למניעת היריון במהלך הטיפול באווסטין ובמשך 6 חודשים לפחות לאחר נטילת המנה האחרונה של אווסטין. לא ידוע האם אווסטין מופרש בחלב אם. ידוע כי נוגדנים אימהיים מסוג IgG מופרשים בחלב ואווסטין עלול להזיק לגדילה ולהתפתחות התינוק. על-כן נשים חייבות להפסיק את ההנקה במהלך הטיפול ובמשך 6 חודשים לפחות לאחר נטילת המנה האחרונה של אווסטין, משום שתרופה זו עלולה לשבש את גדילתו והתפתחותו של התינוק.
שימוש נוסף
האוווסטין משמש גם במקרים של חסימת וריד הרשתית המרכזי בעין (CRVO) באמצעות הזרקה לחלל העין תוך אלחוש מקומי.
מקורות
2. Giantonio BJ. Bevacizumab in combination with oxaliplatin, fluorouracil, and leucovorin (FOLFOX4) for previously treated metastatic colorectal cancer: results from the Eastern Cooperative Oncology Group Study E3200. J Clin Oncol. 2007 Apr 20;25(12):1539-44.
3. Bennouna J et al. Continuation of bevacizumab after first progression in metastatic colorectal cancer (ML18147): a randomised phase 3 trial. Lancet Oncol. 2013 Jan;14(1):29-37. doi: 10.1016/S1470-2045(12)70477-1.
5. Melichar B. et al, Expert Rev Anticancer Ther. 2012 Oct;12(10):1253-61
6. Friedman HS. Bevacizumab Alone and in Combination With Irinotecan in Recurrent Glioblastoma. J Clin Oncol. 2009 Oct 1; 27(28):4733-40.
7. Tewari KS, et al. Improved Survival with Bevacizumab in Advanced Cervical Cancer. NEJM 2014; 370:734–743.
8. Penson RT, et al. Bevacizumab for advanced cervical cancer: patient reported outcomes of a randomised, phase 3 trial (nrg Oncology–Gynecologic Oncology Group protocol 240) Lancet Oncol 2015; 16: 301–11.
9. E4599, Sandler, et al. N Engl J Med 2006 AVAPERL, Barlesi et al. JCO 2013
10. Burger RA, et al. Incorporation of Bevacizumab in the Primary Treatment of Ovarian Cancer. NEJM 2011; 365 : 2473-83. Perren J, et al. A Phase 3 Trial of Bevacizumab in Ovarian Cancer; NEJM 2011 ; 365 : 2484-96.
11. Aghajanian C, et al. OCEANS: A Randomized, Double-Blind, Placebo-Controlled Phase III Trial of Chemotherapy With or Without Bevacizumab in Patients With Platinum-Sensitive Recurrent Epithelial Ovarian, Primary Peritoneal, or Fallopian Tube Cancer, J Clin Oncol. 2012 Jun 10;30(17):2039-45.
12. Pujade-Lauraine E, et al. Bevacizumab Combined With Chemotherapy for Platinum- Resistant Recurrent Ovarian Cancer: The AURELIA Open Label Randomized Phase III Trial. JCO, Published Ahead of Print on March 17, 2014 as 10.1200/JCO.2013.51.4489. Stockler R, et al. Patient-Reported Outcome Results From the Open-Label Phase III AURELIA Trial Evaluating Bevacizumab- Containing Therapy for Platinum-Resistant Ovarian Cancer. Published Ahead of Print on March 31, 2014 as 10.1200/JCO.2013.51.4240.
13. https://www.nih.gov/news-events/news-releases/avastin-effective-eylea-treating-central-retinal-vein-occlusion
פסיוניים
פסיוניים (שם מדעי: Phasianidae) היא משפחת עופות שוכני קרקע והיא המשפחה הגדולה ביותר בסדרה התרנגולאים. המשפחה ידועה ממאובנים החל מהאוליגוקן שלפני 30 מיליון שנה והיא קרובה למשפחות פניניתיים ושלווים אמריקאיים, כשרוב המינים בה התפתחו באירואסיה.
מאפיינים
הפסיוניים כוללים עופות השונים בצורתם ובאופן התנהגותם אחד מהשני והם נפוצים לאורך מרבית היבשות, לרוב סביב יערות אך גם בסוואנות ובתות עשבוניות כשלרוב הם נעים על הקרקע. חלק מהם גם בויתו בידי האדם, למשל תרנגול הודו ותרנגול הבית.
הפסיוניים מקננים על הקרקע מקן עשוי מעשבים, עלים וזלזלים ובו מטילים לרוב בין שמונה לחמש-עשרה ביצים. עליהם הנקבה דוגרת ומטפלת עד לבגרותם. הפסיונים הבוגרים חיים לבדם או בקבוצות קטנות המתקהלות לעיתים בעונת הרבייה.
הפסיוניים הם אוכלי-כל הניזונים מזרעים, נבטים, ניצני-צמחים, עלים וגם מחרקים ותולעים.
מיון
ב-2021 הוחלט בידי איגוד הצפרים הבינלאומי על סיווג מחודש של קבוצות הפסיוניים, לאחר שמינים רבים שנחשבו לקרובים, הופרדו על פי בדיקות פילוגנטיות ואחרות. קבוצת החוגלות הפכה בכך לקבוצה פוליפילטית (בעוד הקבוצות תרנגולי הודו ושכוויים הפכו לשבטים במקום תת-משפחות), זאת נוסף להפרדה של מספר מינים לבני סוגים נפרדים.
מיון הפסיוניים המודרני:
פרס ברנשטיין
פרס ברנשטיין הוא פרס ספרותי שנתי המוענק ליוצרים צעירים בתחומי השירה, הספרות והמחזאות. כספי הפרס נובעים מעזבונו של מרדכי ברנשטיין, שהוריש את כספו להקמת קרן על שמו לעידוד יוצרים צעירים עד גיל 50.
הפרס מוענק החל משנת 1978 ליוצרים בשלוש קטגוריות נבחרות: בשנים קודמות הוענק הפרס לקטגוריות אחרות:
בכל קטגוריה קיימת ועדה המורכבת מאנשי מקצוע והיא קובעת את שמות הזוכים.
הפרסים מוענקים על ידי "האגודה להענקת פרס ספרותי על שם מרדכי ברנשטיין", המנוהלת על ידי "התאחדות בעלי הוצאות הספרים בישראל".
בשנת 2022, לאחר הפסקה של חמש שנים, הוענק פרס ברנשטיין לראשונה במסגרת ״שבוע הספר העברי״ במתחם שרונה בתל אביב.
תאוריית המטרה
תאוריית המטרה או תורת המטרה היא תאוריה בפסיכולוגיה חברתית המסבירה מצבים של הגברת מוטיבציה באמצעות תהליכים של הצבת מטרות ועיצוב התנהגות מתאימה לצורך השגתן. דמות מרכזית בפיתוח התאוריה היא אדווין לוק.
הנחה בסיסית בתורת המטרה היא שהתנהגות ופעילות אנושית מכוונת על ידי תהליכי חשיבה מודעים. לוק הציג ארבעה עקרונות שלפיהם ניתן למדוד ביצוע של מטרה: על המטרה להיות ניתנת להשגה ולהשגת המטרה צריך להתלוות חיזוק חיובי. אם שני התנאים הללו מתקיימים, אזי ככל שהמטרה תהיה קשה יותר, ספציפית יותר, בת רמת קבלה ורמת מחויבות גבוהות יותר, כך רמת הביצוע תהא גבוהה יותר.
לוק הציג בתחילה את שני העקרונות הראשונים, והוסיף לאחר מכן את שני העקרונות הנוספים. ככל הנראה השניים הראשונים הם המשפיעים יותר על המוטיבציה ועל רמת הביצוע.
לפי הנחות התאוריה, מוטיבציה היא מנגנון המקשר בין תודעה לבין פעולה תכליתית המכוונת להשגת מטרות מודעות ומוגדרות - השגת מטרה ספציפית וברורה בלוח זמנים נתון היא גורם לביצוע, להפעלת התנהגות אנושית.
קיימות מספר סוגי מטרות המגבירים מוטיבציה לביצוע: מטרות מיידיות, מטרות ביניים, מטרות סופיות. מטרה סופית שואפת להשיג ביצוע ברור, ואילו מטרות מיידיות או מטרות ביניים הן בדרך כלל פירוק של המטרות הסופיות. לא כל התנהגות ארגונית מוסברת באמצעות מטרות, אולם לוק סבר שמטרות מסבירות הרבה התנהגויות כאלה.
במאמץ להשיג מטרה פועלים מנגנוני הערכה דומים לאלה שבתורת הציפיות, אולם לוק סבר כי למטרה יש כוח מניע ישיר ואילו הציפיות הן כוח מניע עקיף. לפי לוק, צורך משפיע על ערך ואילו ערך משפיע על מטרה - הנחות אלו מהוות רציונל לשני העקרונות הראשונים שניסח בתאוריה.
קנת' רינג
קנת' רינג (באנגלית: Kenneth Ring, נולד ב-1936) הוא פרופסור אמריטוס לפסיכולוגיה באוניברסיטת קונטיקט, וחוקר ידוע בתחום חוויות סף-מוות.
קריירה
רינג הוא מייסד-שותף ונשיא לשעבר של האגודה הבינלאומית למחקרי מקרי סף-המוות (IANDS), והוא ייסד והיה העורך של  כתב העת  Journal of Near-Death Studies.
רינג נולד בסן פרנסיסקו, קליפורניה ומתגורר בקנטפילד.
ספרו "החיים במוות" פורסם על ידי "ויליאם מורו והחברה" ב-1980. ב-1984, פרסמה החברה את ספרו השני, לכיוון אומגה. שני הספרים עוסקים בחוויות סף מוות, וכיצד הן משנות את חייהם של אנשים. ספרים אחרים מאת רינג הם:
רינג מבקר חריף של ישראל ומחבר משותף של "מכתבים מפלסטין" (2011).
אוסטין פאוורס: מרגל עם סגנון
אוסטין פאוורס: מרגל עם סגנון (באנגלית: Austin Powers: International Man of Mystery, "אוסטין פאוורס: איש מסתורין בינלאומי") הוא סרט משנת 1997 בבימויו של ג'יי רואץ', בכיכובו של מייק מאיירס. הסרט הוא הראשון מבין סדרת סרטי קומדיה אשר הפכו לסרטי פולחן בסוף שנות ה-90 ובמהלך העשור הראשון של המאה ה-21.
הסרט מהווה פרודיה לסרטי ג'יימס בונד המוקדמים (במיוחד הסרטים בהם כיכב השחקן שון קונרי) ולסרטי מרגלים נוספים משנות השישים.
תקציר העלילה
בשנת 1967 המרגל הבריטי, אוסטין פאוורס (מייק מאיירס) ושותפתו מנסים לחסל את יריבו המושבע של אוסטין דוקטור רשע (באופן אירוני גם הוא השחקן: מייק מאיירס), בסוף המרדף דוקטור רשע בורח על ידי כך שהוא מקפיא את עצמו ומשגר את עצמו לחלל למסלול מסביב לכדור-הארץ עד שיסתיימו שנות השישים המאושרות וכל מה שיצג אותן (אושר, תמימות וסקס מזדמן-ולא-מוגן). על כן אוסטין פאוורס מתנדב להקפיא את עצמו עד שדוקטור רשע ישוב, שכן הוא היחיד שיכול לנצח את דוקטור רשע. דוקטור רשע חוזר לשנות התשעים, ויוצא מהקפאתו הקריוגנית. באותו הזמן, משיבים גם את אוסטין פאוורס מהקפאתו בקטע משעשע שבו הוא מוחזר לחיים (התחל שלב העברה דרך נוזל חם ומבחיל) והצוחק על קטע די זהה מג'יימס בונד הראשון - "דוקטור נו". לאחר שהוא חוזר הוא נפגש עם שותפתו החדשה, ונסה קנזינגטון, שהיא בתה של שותפתו הקודמת, מרת קנזינגטון.
באותו זמן דוקטור רשע לוקח חזרה את ניהולה של אימפריית הרשע שלו ממספר השתיים שלו ויד ימינו - "מספר שתיים", ומנסה להסתגל להרבה מאוד שינויים שמספר שתיים עשה באימפריית הרשע שהפכה לתאגיד השווה מיליארדי דולרים, כגון התרחבות העסק מכימיקלים נדיפים ליצור דגמי מפעלים קטנים, ועד השתלטות על חברת סטארבקס. באותו זמן מציגים בפניו את בנו ויורש העצר שלו, סקוט רשע, שמסרב לרשת את אימפריית הרשע שלו. למרות שהוא כבר עשיר מחפש דוקטור רשע דרך לאיים על העולם ולדרוש כופר אך לדאבונו כל האסונות שהוא חושב עליהם כבר קרו בצורה טבעית לעולם (כמו למשל יצירת חור באוזון), בסופו של דבר חוזר דוקטור רשע לתוכניתו המקורית - לאיים על העולם על ידי החדרת טיל גרעיני למעבה כדור-הארץ ופיצוצו כך שיגרום להתפרצות כל הרי הגעש בכדור-הארץ, אלא אם כן ישלמו לו כופר של 100,000,000,000$.
בסוף הסרט ד"ר רשע שוב מצליח להתחמק על ידי כך שהוא מקפיא את עצמו ומשוגר לחלל. אוסטין וונסה מתחתנים, ויוצאים לירח דבש. בסצנת הסיום מגיע אל חדר המלון שלהם רוצחו השכיר הקוריאני של ד"ר רשע שזורק נעליים (פרודיה על הרוצח הקוריאני מהסרט "גולדפינגר" בסדרת ג'יימס בונד, שכורת ראשים על ידי זריקת כובע), אך הם מצליחים להתגבר עליו.
השראה
מייק מאיירס ציין כי ההשראה לדמותו של אוסטין פאוורס הגיעה לאחר ששמע במקרה את השיר "The Look of Love" ברדיו, אשר שימש כנעימה אשר נוגנה במהלך הסרט "קזינו רויאל" משנת 1967 כאשר הוצגה הדמות וספר לינד (אשר גולמה בסרט על ידי אורסולה אנדרס), ועל כן הסרט נוצר בהשראת תרבות הפופ הפסיכדלית של שנות השישים המאוחרות. מקורות השראה נוספים לדמותו של אוסטין פאוורס כוללים את סדרת הטלוויזיה של ערוץ ה-BBC הבריטי משנות השישים "ד"ר גולדפוט ומכונת הביקיני" (בה הגיבור הראשי מוקפא על ידי אויבו המושבע ומופשר לאחר מכן בלונדון בשנות השישים), דמותו של מייקל קיין בסרט הבריטי משנת 1965 "תיק איפקרס", ודמותו של ג'ייסון קינג מסדרות הטלוויזיה הבריטיות "Department S" ו"ג'ייסון קינג".
סצנות חסרות
שחרור הסרט בגרסה העולמית לא כללה את הקטעים הבאים אשר הוצגו בצפון אמריקה:
בנוסף, סצנות רבות שהוסרו מהסרט המקורי נמצאות בגרסת ה-DVD ובהן:
גשפר דה למוש
גשפר דְה למוש (Gaspar de Lemos), חוקר ומגלה ארצות פורטוגזי בן המאה ה־15. פיקד על אחת האוניות בצי של פדרו קברל, שגילה את ברזיל ב-22 באפריל 1500. באופן ישיר, ידוע לנו מעט מאוד על מוצאו. יכול להיות שהוא נצר למשפחה ששורשיה, מהמלך ליאאו שבא לפורטוגל בימי אפונסו הרביעי, מלך פורטוגל.
הוא היה מפקד של המסע הנוסף לאזור ברזיל. המשלחת הפליגה מליסבון ב-10 במאי 1501 וחזרה ב- 7 בספטמבר 1502. רשימת הישגיו של המסע:
כמה סופרים פורטוגלים משייכים לגונסלו קואליו, את הנסיעה הזו של 1501 –1502 שלמעשה הוא יצאה מליסבון רק ב-1503, בליווי של אמריגו וספוצ'י. מקורות אחרים מבלבלים בינו לבין גספר דה גמה, הנוצרי החדש שהגיע מהודו עם וסקו דה גמה.
היפופוטם קפריסאי גמדי
מאפיינים
היפופוטם זה הגיע על פי ההערכות לגובה 76 ס"מ, לאורך 121 ס"מ ולמשקל של 200 ק"ג, מה שהופך אותו למין הקטן ביותר של היפופוטם, אף שאינו רחוק מגודלו של ההיפו הננסי שמשקלו הממוצע 270 ק"ג. דבר זה נגרם כתוצאה מגמדיות איים שעבר במהלך הפליסטוקן. האי קפריסין היה שומם במשך 9,000 מטורפים גדולים וההיפופוטם הגמדי היה המין הגדול ביותר בה.
ואולם הוא לא היה יכול לעמוד בכלי הנשק שהביאו המתיישבים הראשונים בקפריסין שהכחידו אותו לפני 11,000 עד 9,000 שנה בקירוב מכיום. עדויות מאתר חפירות מדרום ללימסול מרמזות על ציד מכוון שאולי גרם להכחדה.
היפופוטם זה היה אחד מההיפופוטמיים שעברו גמדיות במהלך הפליסטוקן כשלצידו חי היפופוטם כרתים גמדי (Hippopotamus creutzburgi) מהאי כרתים וגם נכחד באותה תקופה.
שעת אפס!
שעת אפס! (באנגלית: Zero Hour!), הוא סרט אסונות אמריקאי משנת 1957, בבימויו של הל ברטלט ובכיכובם של דיינה אנדרוז, לינדה דרנל וסטרלינג היידן, ואשר הופץ על ידי אולפני סרטי פרמאונט. התסריט לסרט, שנכתב על ידי ארתור היילי, הוא עיבוד של מחזהו של היילי משנת 1956, שהופק בקנדה, בשם "לטוס אל תוך הסכנה". בשנת 1958 היילי, בשיתוף עם ג'ון קסטל, כתבו רומן, המבוסס על אותו הקונספט, שכותרתו "לטוס אל תוך הסכנה: מסלול אפס-שמונה".
הזכויות לסרט זה נרכשו על ידי יוצרי סרט הפרודיה משנת 1980 "טיסה נעימה", מה שאיפשר להם לבסס את תסריטם על פי התסריט והדיאלוגים של "שעת אפס!" כמעט מילה במילה.
הסרט נרכש על ידי סרטי האחים וורנר, ושוחרר להפצה ב-DVD ב-26 ביוני 2007.
ביקורות ותגובות
הסרט זכה לשתי ביקורות בלבד באתר ריכוז הביקורות Rotten Tomatoes, ועל כן לא זכה עדיין לציון. בוסלי קראותר ("ניו יורק טיימס") קרא לסרט זה "התבוננות מרגשת של הרפתקה מפחידה בשמיים", המבוססת על תסריט "תמציתי וטוב"... "דנה אנדרוס בתפקיד הגיבור וסטרלינג היידן בתפקיד הקפטן מצוינים בתפקידיהם, שומרים על דמויותיהם קשוחות וחסרות פשרה". "טיים מגזין" כינה את התסריט "הגזמה פראית של תוכנית טלוויזיה משנת 1956", וציין כי "המאבק המוסרי שבסרט עובר בצורה די טובה, אולם המצב הכללי מאולץ בעליל, כמו חלום בהקיץ של וולטר מיטי".
קורדובה (מטבע)
קורדובה (בספרדית: Córdoba; נהגה: [ˈkoɾdoβa], סימון לפי תקן ISO 4217: NIO) הוא ההילך החוקי של ניקרגואה. הקורדובה מחולקת ליחידות משנה של מאה סנטאבוס.
היסטוריה
הקורדובה הראשונה הוצגה ב־20 במרץ 1912, ונקראה על שמו של הקונקיסטאדור פרנסיסקו הרננדז דה קורדובה (אנ'). הקורדובה החליפה את הפסו הניקרגואי (אנ') בשער חליפין של 12.5 פסו ל-1 קורדובה, שער שהיה כמעט שווה לדולר האמריקני באותה העת.
קורדובה ראשונה
בשנת 1912 הוצגו מטבעות בערכים של 0.5, 1, 5, 10, 25 ו -50 סנטאבוס וקורדובה אחת. מטבע החצי וה-1 סנטאבו הוטבעו בארד, 5 סנטאבוס בקופר-ניקל ושאר המטבעות בכסף. מטבע של 1 קורדובה הוטבע רק בשנת 1912, והייצור של מטבע החצי סנטאבו הופסק בשנת 1937.
סדרת מטבעות חדשה הנושאת את דיוקנו של אוגוסטו ססאר סנדינו, הוצגה בשנת 1981. הסדרה כללה מטבעות 5 ו-10 סנטאבוס עשויים אלומיניום, מטבעות 25 סנטאבוס מפלדה מחופה ניקל, ומטבעות קופר-ניקל של 50 סנטאבוס ושל 1 ו-5 קורדובות. פלדה מחופה קופר ניקל החליפה את הקופר-ניקל בין 1983 ל-1984. בשנת 1987 הוטבעו המטבעות האחרונים של הקורדובה הראשונה, שכללה מטבע אלומיניום של 500 קורדובות. בגבם של המטבעות בסדרה החדשה הוטבע הכובע האופייני של סנדינו.
קורדובה שנייה
במסגרת הקורדובה השנייה לא הוטבעו מטבעות.
קורדובה שלישית (קורדובה אורו)
ב-1991 הונפקו מטבעות שהוטבעו בשנת 1987, אך הוצגו למעשה עם הערך המחודש של אותה שנה. המטבעות שהוטבעו היו מטבעות אלומיניום-ארד בערכים של 5, 10, 25 ו- 50 סנטאבוס, ושל 1 ו-5 קורדובות.
בכל המטבעות הנוכחיים מוטבע בחזית המטבע סמל ניקרגואה ואת הספרה המסמנת את ערך המטבע מאחור.
קורדובה ראשונה
בשנת 1912 הדפיס הבנק הלאומי של ניקרגואה שטרות בערכים של 10, 25 ו -50 סנטאבוס. ושל 1, 2, 5, 10, 20, 50 ו -100 קורדובות. השטרות האחרונים בערכים של פחות מקורדובה הודפסו בשנת 1938. בשנת 1945 הודפסו שטרות בערך של 500 קורדובות, ואחריהם שטרות של 1,000 קורדובות בשנת 1953.
בשנת 1962 השתלט הבנק המרכזי של ניקרגואה על הדפסת השטרות בהחלטת הבנק מיום 8 בפברואר 1962 ובפקודה מס' 71 מיום 26 באפריל 1962. שטרות בערך של 1 קורדובה הוחלפו במטבעות בשנת 1972. בשנת 1981 לאחר שהוטבעו מטבעות 5 קורדובה, בוטלו השטרות בערכים של 2 ו-5 קורדובה. בשנת 1987 הודפסו שטרות בערך של 5000 קורדובות, ואחריהם הודפסו שטרות שהחליפו שטרות קודמים בעקבות האינפלציה הגבוהה שהורידה את ערך הקורדובה באופן דרסטי.
קורדובה שנייה
קורדובה השנייה הודפסה בשטרות בלבד. שטרות (מתאריך 1985) הונפקו בשנת 1988 בערכים של 10, 20, 50, 100, 500 ו 1000 קורדובות יחד עם 5000 קורדובות ללא תאריך. בשנת 1989 הודפסו שטרות בערכים של 10,000, 20,000, 50,000 ו-100,000 קורדובות. ואחריהם ב-1990, 200,000, 500,000, מיליון, 5 מיליון ו -10 מיליון קורדובות.
קורדובה שלישית (קורדובה אורו)
בשנת 1991 הודפסו שטרות עבור 1, 5, 10 ו-25 סנטאבוס. ובנוסף ½, 1, 5, 10, 20, 50 ו 100 קורדובות. השטרות בערכים של קורדובה ומטה הוחלפו במטבעות בשנת 1994, כאשר השטרות של 5 קורדובות הוחלפו במטבעות גם כן בשנת 1997.
סדרת 2009
ב -15 במאי 2009 הונפקו שטרות העשויים פולימרים של 10 ושל 20 קורדובה במקביל לשטרות הנייר הקיימים. שטרות חדשים של 200 ושל 100 קורדובה עשויים פולימר ונייר בהתאמה הונפקו לראשונה ב-1 ביוני 2009. ושטר של 50 קורדובה עשוי פולימר הונפק ב-3 בדצמבר 2009. ב-12 בינואר 2010 הונפק שטר חדש בערך של 500 קורדובה גם הוא עשוי פולימר. מהדורה מיוחדת של שטר ה-50 קורדובות הוצגה ב-15 בספטמבר 2010 לציון 50 שנה להקמת הבנק המרכזי של ניקרגואה. בשנת 2012 החל הבנק המרכזי של ניקרגואה להנפיק סדרה חדשה של שטרות קורדובה עם מאפייני אבטחה מתוקנים.
סדרות 2015 ו -2017
ב־26 באוקטובר 2015, הבנק המרכזי של ניקרגואה הציג סדרה חדשה של שטרות בערכים של 10, 20, 50, 100, 200 ו -500 קורדובות. חמשת השטרות הראשונים מודפסים בפולימר, בעוד שטר 500 הקורדובות מודפס על מצע נייר כותנה. ב-1 בדצמבר 2016, הציג הבנק המרכזי שטר של 1,000 קורדובות כדי להקל על עסקאות גדולות. המהדורה שהונפקה ב-1 בדצמבר 2016 הייתה מהדורה מיוחדת לציון 100 שנה למותו של המשורר רובן דריו והנפקה רגילה של השטר הונפקה ב-2 בינואר 2017. כאשר ביולי 2019 הודפסו מחדש שטרות של 500 ו-1000 קורדובה בפולימר.
יולי מרטוב
יוּלי (יוּליוּס) אוֹסיפּוֹביץ' מַרטוֹב (ברוסית: Юлий Осипович Мартов, בכתיב ארכאי: Мартовъ; נולד צֶדֶרבּוים, Цедербаум; כתב בפסבדונים לֵב מרטוב, Лев Мартов; 24 בנובמבר 1873 (על פי הלוח היוליאני: 12 בנובמבר) – 4 באפריל 1923) היה מהפכן יהודי רוסי, מנהיג המֶנשֶביקים.
קורות חיים
מרטוב נולד בשנת 1873 באיסטנבול בשם יוליוס צדרבוים (צדרבאום), במשפחה יהודית מתבוללת בת שבעה ילדים (ששישה מתוכם היו בבגרותם למהפכנים). אמו רבקה הייתה ילידת וינה ממוצא ספרדי שהתחנכה בבית ספר של נזירות באיסטנבול, ואביו אוסיפ היה סוכן של חברת ספנות רוסית, ובנו של אלכסנדר צדרבוים (ארז), מראשי תנועת ההשכלה היהודית בזמנו, מייסד ועורך העיתון העברי "המליץ" והעיתון היידי הראשון ברוסיה, "קול מבשר".
בסוף שנות ה-70 של המאה ה-19, בעת שהיה ילד צעיר, עברה המשפחה לעיר הנמל הרוסית אודסה, בעקבות המלחמה העות'מאנית-רוסית. בסתיו 1881, על רקע פרעות "הסופות בנגב", שנערכו ביהודי דרום-מערב רוסיה, עברה המשפחה לבירה סנקט פטרבורג, שם התחנך בגימנסיה רוסית וחווה על בשרו גילויי אנטישמיות. לאחר מכן החל ללמוד באוניברסיטת סנקט פטרבורג, וכעבור זמן קצר התחבר לחוגי סטודנטים מהפכניים. בפברואר 1892 נאסר לראשונה, וסולק מהאוניברסיטה. כשביוני 1893 הגיע כגולה אל העיר וילנה שבמערב המדינה, כבר היה למרקסיסט. בווילנה הצטרף כפעיל בשורות תנועת הפועלים היהודית, אף שלא ידע יידיש. במאי 1895 היה מארטוב אחד הראשונים שניסחו את הצורך במפלגת פועלים יהודית ייחודית. כעבור שנתיים נוסד "הבונד" (איגוד הפועלים הכללי ברוסיה, ליטא ופולין), והוא נמנה עם מנהיגיו. כעבור מספר שנים, בגבור המתיחות ביחסים בין הבונד למפלגת הפועלים הסוציאל-דמוקרטית הרוסית, נטש את שורות הבונד לטובת הסוציאל-דמוקרטים.
ברוסיה התיידד מאוד עם ולדימיר איליץ' לנין. בהמשך נאלץ לעזוב את המדינה ולצאת לגלות. הוא שיתף פעולה עם לנין ועם פלחנוב, אקסלרוד וטרוצקי בהוצאתו לאור של כתב העת של הגולים הפוליטיים הרוסים "איסקרה" ('הניצוץ'). בשנת 1903, בכינוס מפלגתם, מפלגת הפועלים הסוציאל-דמוקרטית הרוסית, נחלקו לנין ומרטוב בדעותיהם לגבי השאלה מי ראוי להיות חבר מפלגה. בכנס נערכו הצבעות בכל מיני סעיפי תקנון וחברי הפלג של לנין, שהיו מיעוט בין חברי המפלגה, ניצחו במספר גדול יותר של הצבעות, משום שלא כל חברי הפלג של מרטוב היו נוכחים בהצבעות. בעקבות זאת קראו לעצמם בני הפלג של לנין בשם "בּוֹלשֶביקים" (חברי סיעת הרוב) וכינו את סיעת מרטוב בשם "מֶנשֶביקים". שמות אלה, אף על פי שלא שיקפו את האמת המספרית, דבקו בסיעות והפכו לעובדה היסטורית.
במהפכת 1905 פנו המנשביקים שמאלה, התקרבו מאוד לבולשביקים ועברו לשיתוף פעולה הדוק. אחרי כישלון המהפכה חל פילוג מסוים אצל המנשביקים, כשהחלק הימני של סיעתם פרש והצטרף למפלגות שפעלו באופן חוקי. פתיחת מלחמת העולם הראשונה הביאה פילוג נוסף במחנה המנשביקים, כשמרטוב הוביל את המיעוט ה"אינטרנציונליסטי", שוללי המלחמה, אל מול הרוב שתמך בה מטעמי הגנה לאומית. עם פרוץ מהפכת פברואר 1917 נוצר פילוג נוסף בין תומכי המשך המלחמה, כדי להגן על המהפכה ובין מתנגדיה. הפילוגים השונים הביאו להחלשת כוח המנשביקים ובבחירות הם קיבלו רק 3% מקולות המצביעים לעומת 20% שקיבלו הבולשביקים. מרטוב, שהתנגד להצטרפות לקואליציה עם המפלגות ה"בורגניות", שב לרוסיה מהגלות, אך איחר את המועד ובינתיים חלק מהמנשביקים הצטרפו לממשלה.
עם פרוץ מלחמת האזרחים ברוסיה אחרי מהפכת אוקטובר, תמכו מרבית המנשביקים המונהגים על ידי מרטוב בממשלה הקומוניסטית, אך סירבו לנתק את הקשרים שהיו להם עם הענף הימני של מפלגתם וזה הוביל לצנזורה על ביטאונם. האגף השמאלי של המנשביקים, בראשות טרוצקי, הצטרף לבולשביקים ולאחר מרד קרונשטאדט נאסרה פעילות המנשביקים ומנהיגיהם, כולל מרטוב יצאו לגלות.
בספטמבר 1920, בהיותו חולה שחפת, היגר לגרמניה. הוא נשאר שם ומת כעבור שלוש שנים בשמברג (Schömberg) מן המחלה. לפני מותו הספיק לייסד את עיתון המנשביקים, "השליח הסוציאליסטי", שהמשיך להופיע בברלין, בפריז ולבסוף בניו יורק.
אחותו הצעירה, לידיה אוסיפובה דָן (Лидия Осиповна Дан), הייתה גם היא ממנהיגות המנשביקים, אשתו של פיודור איליץ' דן, ממנהיגי המנשביקים.
Nothing Safe - The Best Of The Box
Nothing Safe - The Best Of The Box הוא אלבום אוסף של להקת הגראנג' אליס אין צ'יינס.
האלבום כולל 14 קטעים מתוך מארז התקליטורים, Music Bank, ועוד גרסת דמו אחת שלא נכללה בה, של השיר We Die Young. זהו אלבום האוסף הראשון של הלהקה, והוא כולל רבים מבין הסינגלים הפופולריים של הלהקה מכל אלבומיה. שלא כמו באוסף השני של הלהקה מ-2001, השירים אינם מסודרים בסדר כרונולוגי. האלבום נפתח בשיר Get Born Again שהוא אחד מבין שני השירים האחרונים שהקליט ליין סטאלי בחייו, כאשר שיר זה והשיר הנוסף נכללים בקופסה. האלבום הגיע למקום ה-20 במצעדי המכירות.
עונת 2008/2009 בלה ליגה
עונת 2008/2009 הייתה העונה ה-78 של לה ליגה שהיא הליגה הספרדית הבכירה בכדורגל. העונה החלה ב-30 באוגוסט 2008 והסתיימה ב-31 במאי 2009.
הליגה כללה 20 קבוצות. שלוש הקבוצות האחרונות ירדו לליגת משנה בסוף העונה.
על ניצחון במשחק ליגה מוענקות שלוש נקודות.
מליגת המשנה עלו נומנסיה, מאלגה וספורטינג חיחון.
ברצלונה זכתה בתואר וזאת בפעם ה-19 בתולדות המועדון. היא זכתה בהסופר קאפ הספרדי תוך ניצחון על אתלטיק בילבאו בסיכום מפגש כפול - 1:2, 0:3.
נומנסיה, ריאל בטיס ורקראטיבו ולבה ירדו לליגת משנה בסוף העונה.
כדורגלנים מצטיינים
"פרס פיצ'צ'י" למלך השערים של העונה הוענק: דייגו פורלאן ( אורוגוואי), אתלטיקו מדריד, שכבש 32 שערים. בנוסף לכך זכה פורלאן גם בנעל הזהב האירופית.
"פרס זאמורה" לשוער הטוב ביותר הוענק: ויקטור ואלדס ( ספרד), ברצלונה, שספג 31 שערים ב-35 משחקים.
פרס דון בלון הוענק על ידי העיתון דון בלון:
"פרס סארה" לכדורגלן ספרדי שכבש מספר מרבי של שערים במהלך העונה הוענק: דויד וייה ( ספרד), ולנסיה, שכבש 28 שערים.
פרסי LFP הוענקו בפעם הראשונה:
דובה (כפר)
יהודי דובה
בדובה חיו יהודים בתקופות זמן שונות:
קונק
קונק (בצרפתית: Conques) הוא כפר במחוז אוורון, בחבל אוקסיטניה, בדרום צרפת. קונק, המופיע כאחד הכפרים היפים ביותר בצרפת, נמצא כ -30 ק"מ ממזרח לפיגאק ו -35 ק"מ צפונית לרודז, במחלקת Aveyron במרכז המאסיף. קונקס יושב על שפת הערוץ של נהר דורדון, בסביבה יפהפייה מוקפת הרים ויערות. הגישה מדרום היא לאורך קטע נהר אטרקטיבי במיוחד. במרכז קונק יש שרידים מחומות העיר והשערים המקוריים, ואוטמים ברחובות הכפר הצרים (שרבים מהם מרוצפים באבנים מרוצפות) ועם הרבה בתים מימי הביניים המשובחים הפרושים על צלע הגבעה – נראה כמעט שלכל הבתים יש נופים נהדרים. לתוך העמק שמתחת.
אחד האתרים החשובים בכפר היא כנסיית המנזר סנט-פוי.
קוואזולו
קוואזולו (בשפת הזולו, באנגלית ובאפריקאנס: KwaZulu) הייתה בנטוסטן תחת שלטון האפרטהייד בדרום אפריקה שהוקמה על מנת שתשמש מולדת חצי-עצמאית לבני עם הזולו. עיר הבירה, שהייתה במקור נונגומה, הועברה לאולונדי ב-1980.
ג'סטין גורהם
ג'סטין טרל גורהם (באנגלית: Justin Terrell Gorham; נולד ב-6 באוגוסט 1998) הוא כדורסלן אמריקאי המשחק בעמדת הפאוור פורוורד בריטאס וילנה מליגת העל הליטאית בכדורסל.
קוואזולו
עד פירוק שיטת הבנטוסטנים הנהיג הצ'יף מנגוסוטו בוטלזי ממפלגת החרות אינקאטה את השטח האוטונומי. ב-1994 צורפה קוואזולו שוב למחוז נטאל שסבב אותה כדי לייצור את מחוז קוואזולו-נטאל החדש.
ג'סטין גורהם
קריירה בתיכון
גורהם למד בבית הספר התיכון קלברט הול בטוסון, מרילנד, והתחייב למכללת טוסון. הוא נמשך לתוכנית בין השאר בשל קרבתה למשפחתו, מה שאפשר לו להיות קרוב לאביו, שאובחן כחולה בסרטן התריסריון.
קריירה מקצועית
לאחר תקופתו בטוסון וביוסטון, חתם גורהם ב-15 ביולי 2021 בטלקום בון מהבונדסליגה הגרמנית.
ב-21 ביולי 2022 חתם גורהם בהפועל גלבוע גליל מליגת העל בכדורסל. ב-16 במרץ 2023 שוחרר גורהם לבקשתו מהקבוצה וחתם בריטאס וילנה מה-LKL הליטאית. ב-18 משחקיו בגלבוע רשם גורהם ממוצעים של 13.1 נקודות ו-9.6 ריבאונדים, כולל תשעה דאבל דאבלים.
חיים אישיים
גורהם הוא בנם של טוניה וג'רי גורהם. אביו נפטר מסרטן התריסריון ב-2016, בגיל 53.
ריימונדס ז'וטאוטאס
קריירה
בשנים 1992–1997 שיחק ב-4 קבוצות ליטאיות שונות וזכה ב-2 אליפויות ליטא. בשנת 1997 עבר למועדון הרוסי אלניה ולדיקווקז ושיחק שם שנתיים.
לז'וטאוטאס הייתה פציעה חוזרת בברכו, ובשנת 2005 פרש ממשחק בגלל פציעה זו.
בשנים האחרונות מגיע ז'וטאוטאס לישראל מדי שנה כדי לשחק במדי מכבי חיפה בטורניר הוותיקים.
קריירת אימון
לאחר שפרש, מונה לעוזרו של יצחק שום, מאמן אלאניה ולדיקווקז. בספטמבר 2005, פוטר מהמועדון יחד עם שום.
ב-9 בפברואר 2010 מונה ז'וטאוטאס למאמן נבחרת ליטא. ז'וטאוטאס הוא המאמן הצעיר ביותר אי פעם שהתמנה למשרת מאמן ליטא, והוא עשה זאת כשהיה בן 37. ז'וטאוטאס התפטר מתפקידו, לאחר כישלונה של הנבחרת להעפיל ליורו 2012.
לקראת תום עונת הוגדר ז'וטאוטאס כמועמד לקבל את משרת המאמן במכבי חיפה, במקומו של אלישע לוי, אך לבסוף נבחר ראובן עטר לתפקיד.
ב-26 בינואר 2018 מונה למאמן הפועל כפר סבא מהליגה הלאומית. ב-15 במרץ 2018 סיים את תפקידו לאחר רצף כישלונות של הקבוצה.
מוחמד אבן ג'ריר א-טברי
אבו ג'עפר מוחמד אִבן ג'ריר א-טבּרי (أبو جعفر محمد بن جرير الطبري; 838-923) היה אחד ההיסטוריונים הפרסים והמפרשים הראשונים, הבולטים והנודעים של הקוראן. התפרסם בשל חיבוריו 'תאריח' א-רֻסֻל ואל-מֻלוכּ' ("היסטוריה של הנביאים והמלכים", מוכר גם בשם "תאריח' א-טברי") ו'תפסיר א-טברי', פירוש לקוראן. על שמו נקראה האסכולה הג'רירית.
ביוגרפיה
טברי נולד באמול שבטבריסטאן, כ-20 קילומטרים דרומית לים הכספי בחורף 838–839. הוא היה ילד מפותח מן הרגיל. הוא שינן את הקוראן כבר בגיל 7, ועזב את ביתו בגיל 12 על מנת ללמוד. הוא שמר על קשרים חמים עם עיירת הולדתו. הוא שב אליה פעמיים, האחרונה שבהן בשנת 290 להג'רה (903), עת גילוי הלב שלו עורר חוסר-נוחות במקום והביא לעזיבתו המהירה לבלי-שוב.
א-טברי לא נשא אישה מעולם. מצוי ברשותנו תיאור די מדויק של חייו היומיומיים: השכמה בשעת בוקר מוקדמת על מנת להתפלל, לימודים עד לשעות אחר-הצהריים המוקדמות, תפילת אחר-הצהריים ברשות הרבים, דקלום פרוש והוראת הקוראן, ואז הוראת השריעה ותחומים נוספים עד לשעת לילה מאוחרת.
פיאט 1500 (1935)
פיאט 1500 הוא דגם של מכונית סלון שיוצרה בין השנים 1935–1950 על ידי חברת פיאט. מדגם זה יוצרו כ-46,000 יחידות בשלוש תצורות: 4 דלתות, 2 דלתות וספורט-קבריולה.
לפיאט 1500 שישה דגמים:
שיווק בישראל
פיאט 1500 שווקה בארץ ישראל המנדטורית על ידי "סוכנות ארץ ישראל בע"מ". בסוף 1935 נעו בארץ כ־5,000 כלי רכב תוצרת פיאט, שכללו את הפיאט 508 באלילה, פיאט 1500 ומשנת 1936 גם את הפיאט 500 טופולינו. בשנת 1937 נוספה הפיאט 1100. סוכנות ארץ ישראל בע"מ המשיכה בפעילותה עד 1939.
בשנת 1946 מונתה "סוכנות מכוניות לים התיכון" כיבואנית פיאט לישראל ולמזרח התיכון.
לוקסמבורג באירוויזיון 1958
לוקסמבורג באירוויזיון 1958 השתתפה עם השיר "Un Grand Amour" שבוצע על ידי הזמרת הבלגית, סולנז' ברי. זוהי השתתפות השלישית של לוקסמבורג באירוויזיון.
לפני האירוויזיון
בשנת 1958, רשות השידור הלוקסמבורגית הכריזה כי סולנז' ברי נבחרה לייצג את לוקסמבורג בתחרות האירוויזיון לשנת 1958. מאוחר יותר, רשות השידור חשפה כי ברי תבצע את השיר "Un Grand Amour" שנכתב על ידי מוניק לניס וריימוד רוש והולחן על ידי מישל אריק.
באירוויזיון
ב-12 במרץ 1958, מודוניו הופיע על בימת האירוויזיון. על פי סדר ההופעות, ברי עלתה רביעית, לפני שוודיה ואחרי צרפת. בתום ההצבעה, לוקסמבורג זכתה במקום התשיעי והאחרון עם נקודה אחת. זוהי הייתה הפעם הראשונה בה לוקסמבורג הגיעה למקום האחרון.
מרדכי ברנשטיין (מו"ל)
מרדכי ברנשטיין (15 במאי 1893, כ"ט באייר ה'תרנ"ג – 28 במרץ 1983, י"ד בניסן ה'תשמ"ג) היה סופר, מחזאי, מו"ל ואיש ציבור ביישוב ובתקופת המדינה.
קורות חיים
בארץ שימש ברנשטיין כמזכיר גימנסיה הרצליה. עם העברתה של הוצאת דביר לארץ ישראל, מינה אותו ביאליק לנהל אותה, וברנשטיין היה מנהלה במשך שנים רבות, עד פרישתו לגמלאות.
הוא כתב טרילוגיה על החיים בארץ, וחיבר כשלושה-עשר מחזות, שאף תורגמו לשפות אחרות.
Arabian Nights: Sinbad's Adventures
Arabian Nights: Sinbad's Adventures (ביפנית: アラビアンナイト シンドバットの冒険) היא סדרת אנימה יפנית שהופקה לטלוויזיה בבימויו של הבמאי היפני פומיו קורוקאווה. הסדרה בת ה-52 פרקים שודרה במקור ברשת הטלוויזיה היפנית Fuji TV בין השנים 1975 - 1976. עלילת הסדרה מבוססת על סיפור הילדים הנודע "סינבד המלח" מתוך אוסף סיפורי העם הערביים "סיפורי אלף לילה ולילה".
מרדכי ברנשטיין (מו"ל)
קורות חיים
היה איש ציבור רב פעלים: שימש בהתנדבות כנשיא "התאחדות הוצאות הספרים בישראל", יו"ר הוצאת "יחדיו", חבר דירקטוריון נייר חדרה ועוד. ברנשטיין היה ממייסדי רמת גן (אז עיר-גנים) כחלק מקבוצת ה'קנדים'.
אוסטין פאוורס: המרגל שתקע אותי
שם הסרט הוא למעשה משחק מילים של הסרט "המרגלת שאהבה אותי" משנת 1977 והוא מכיל אזכורים רבים לסרטי "ג'יימס בונד" נוספים, בהם "יהלומים לנצח" (אקדח הלייזר ומכונת השכפול), "אתה חי רק פעמיים" (הבסיס הסודי אשר ממוקם בלוע הר הגעש), "מונרייקר" (ההרפתקאה בחלל החיצון), "האיש בעל אקדח הזהב" (דמותו של מיני מי מבוססת על דמותו של ניק נק) והסרט "בשרות הוד מלכותה" (קטע הפתיחה בסרט בו ונסה קנזינגטון מתה).
מרדכי ברנשטיין (מו"ל)
קורות חיים
בצוואתו הקדיש את כספו לקרן לעידוד יוצרים צעירים בתחומי הספרות השירה והמחזאות. האגודה להענקת פרסים על שמו היא שאחראית על הענקת פרס ברנשטיין.
Arabian Nights: Sinbad's Adventures
בישראל הסדרה שודרה במקור בערוץ 2 הירדני בתחילת שנות התשעים.
תקציר העלילה
סינבד הוא ילד צעיר החי בבגדאד במהלך המאה ה-12. סינבד הצעיר נהנה במיוחד להקשיב לסיפורי ההרפתקאות של עלי דודו, אשר ערך מסעות רבים ברחבי העולם ואשר הביא עמו, מאחד ממסעותיו, ציפור מדברת בשם יסמינה אותה העניק לסינבד.
אוסטין פאוורס: המרגל שתקע אותי
עלילת הסרט
בתחילת הסרט, דוקטור רשע חוזר מהחלל החיצון למפקדה שלו בסיאטל. ד"ר רשע מוצג בפני שכפול ננסי של עצמו לו הוא קורא מיני מי. עם זאת, ד"ר רשע פיתח מכונת הזמן באמצעותה הוא מתכנן לחזור לשנות השישים ולגנוב את המוג'ו של אוסטין ובכך לגזול ממנו את מקור החוזק שלו.
מרדכי ברנשטיין (מו"ל)
קורות חיים
נפטר ב-28 במרץ 1983, בן 90 במותו. נקבר בבית הקברות טרומפלדור.
מלכות הכיתה: המחזמר
מלכות הכיתה: המחזמר (באנגלית: Heathers: The Musical) הוא מחזמר רוק קומי שחור עם מוזיקה, מילים, ותסריט שנכתבו על ידי לורנס או'קיף וקווין מרפי, המבוסס על סרט הקאלט משנת 1988, "מלכות הכיתה". לאחר שהמחזמר עבר ניסיונות הרצה בלוס אנג'לס, המחזמר הועלה באוף ברודוויי בשנת 2014. ביוני 2018, המחזמר הועלה לראשונה בלונדון באוף וסט אנד, וחודש לאחר מכן הוכרז שהמחזמר יעלה בתיאטראות וסט אנד, על בימת תיאטרון רויאל היימרקט בספטמבר 2018.
Arabian Nights: Sinbad's Adventures
תקציר העלילה
סינבד מחליט לצאת למסע ברחבי העולם יחד עם דודו עלי בתקווה שיוכל לקחת חלק בהרפתקאה הבאה של דודו, ובעקבות כך סינבד מתגנב בחשאי לסיפון ספינת דודו ומפליג יחד עמו. אף על פי כן, לאחר שלוויתן ענק מתקיף את ספינתם, סינבד נסחף לבדו לאי בודד.
מלכות הכיתה: המחזמר
בשל היותו "קליל עם דמויות הומוריסטיות ושירים כיפים", המחזמר עודד דיון מוגבר על נושאים אפלים, כולל על "בריונות, התאבדות בני נוער, ואלימות בבתי ספר". כללי הפוליטיקה החברתית של התיכונים מוצגים במחזמר דרך עיניה של ורוניקה סוייר המרדנית, ובמיוחד כשהיא פוגשת את הרומנטיקן הפגום והפראי, ג'ייסון, ונאלצת לחיות תחת חוקי ההיררכיה הנשלטת על ידי קליקת "ההת'ריות", שמתמוטטת באופן "מקרי". המחזמר בוחן העצמה ופגיעות ביחסים בין חברים, אוהבים, הורים וקהילות בתי הספר, נושאים שהעלו את הערך הרגשי של המחזמר.
אוסטין פאוורס: המרגל שתקע אותי
עלילת הסרט
בינתיים, אוסטין פאוורס נמצא בירח דבש עם אשתו הטרייה, ונסה קנזינגטון (מגולמת על ידי אליזבת הרלי). אוסטין מגלה כי היא למעשה אחד מהרובוטים של ד"ר רשע שנשלחה לחסל את אוסטין, אבל בסופו של דבר היא משמידה את עצמה. הוא בוכה בתחילה מעט אבל לאחר מכן נכנס ללובי של המלון בעירום וחוגג את היותו רווק.
Arabian Nights: Sinbad's Adventures
תקציר העלילה
לאורך הסדרה סינבד מגיע ליעדים שונים יחד עם יסמינה וחבריו - עלי באבא ואלאדין. במהלך המסע הם פוגשים ביצורים מוזרים רבים, בהם ציפור ענקית, נחשי ענק, בתולות ים, שדים, ענק ירוק ואימתני שאוכל בני אדם ומכשפים.
אוסטין פאוורס: המרגל שתקע אותי
עלילת הסרט
לאחר שד"ר רשע מגיע לשנות השישים יש קטע משעשע כשהוא רואה את מספר שתיים צעיר אך פראו פראביסינה הזקנה נראית עדיין באותו הגיל בו נראתה בשנות התשעים (דוקטור רשע: "מספר שתיים! אתה נראה כל כך צעיר! פראו! את נראית כל כך... [שתיקה]").
באותו זמן מתחילה גם המריבה בין סקוט רשע, לבין מיני-מי, השיבוט הננסי של דוקטור רשע.
מלכות הכיתה: המחזמר
מערכה ראשונה
זהו היום הראשון של שנת הלימודים 1989 בתיכון וסטרברג, ו-ורוניקה סוייר בת ה-17 מביעה ביומנה את תסכולה מההיררכיה החברתית התחרותית והגסה, בה חנונים ואאוטסיידרים סובלים מבריונות מצד ספורטאים מקובלים כמו רם סוויני וקורט קלי. לאחר שניסתה להגן על חברתה הטובה ביותר, מרתה דאנסטוק העליזה וכבדת המשקל, ורוניקה משתוקקת לשוב לימי בית הספר היסודי, בהם החיים היו פשוטים וכולם היו חברים. ורוניקה רוצה נואשות להתעלות מעל הדרמה התיכוניסטית, אך מבינה שהיא מסוגלת לעשות זאת רק עם עזרתן של קליקת הבנות האליטית בתיכון - ה"הת'ריות" - שלוש הבנות היפות והפופולריות ביותר בבית הספר: ראש קבוצת המעודדות חלשת האופי, הת'ר מקנמרה; עורכת ספר המחזור השנתי הבולימית והקטנונית, הת'ר דיוק; והמלכה המיתולוגית של התיכון, הת'ר צ'נדלר. כאשר ורוניקה משתמשת בכישוריה לזייף כתב יד של אחרים במטרה להציל את ההת'ריות, צ'נדלר מזהה את הפוטנציאל שלה ומשכנעת את ההת'ריות לעשות לה מהפך ולרומם אותה למעמד חברת המעגל הפנימי שלהן ("Beautiful").
אוסטין פאוורס: המרגל שתקע אותי
עלילת הסרט
בינתיים אוסטין פוגש את הסוכנת שתעבוד איתו, פליסיטי שאגוול, והם מתאהבים. הם חוזרים ביחד אל שנות השישים כדי לעצור את דוקטור רשע. דוקטור רשע מאיים על נשיא ארצות הברית בכך שאם לא ישלמו לו כופר של $100,000,000,000 (סכום-כסף אשר אינו קיים בשנות השישים) הוא ישמיד את וושינגטון הבירה בעזרת לייזר ענקי המוצב על הירח, "כוכב המוות" כלשונו, ומדגים את עוצמת הלייזר על ידי קטע מהסרט "היום השלישי". במהלך השיחה נוצרות אי-הבנות רבות בגלל השימוש של דוקטור רשע במושגים משנות התשעים.
מלכות הכיתה: המחזמר
מערכה ראשונה
במהרה, ורוניקה מגלה כי הפופולריות היא חרב פיפיות כאשר הת'ר צ'נדלר מגלה שמרתה דלוקה על הספורטאי הפופולרי רם סוויני מאז שהוא נשק לה כשהיו בגן. צ'נדלר מצווה על ורוניקה לזייף מכתב אהבה ממנו ולתת אותו למרתה. ורוניקה מנסה לעצור את התוכנית אך נסוגה כאשר ההת'ריות מאיימות להרוס את חיי החברה שלה ("Candy Store"). לאיומיהן עד תלמיד חדש ומסתורי הלבוש במעיל גשם, שמבקר את ורוניקה על כך שבגדה בחברתה בתמורה לפופולריות. רם וקורט מנצלים את ההזדמנות כדי לריב איתו, והוא נלחם בחזרה באופן בלתי צפוי ומביס אותם. בעודה מתבוננת בתגרה, ורוניקה מוצאת את עצמה נמשכת לתלמיד הזר ("Fight for Me"). בביתה של ורוניקה, צ'נדלר לועגת לה על השתייכותה למעמד חברתי נמוך יותר משלה ומעליבה במרומז את הוריה, שמצדם אינם בטוחים שהם אוהבים את חברותיה החדשות של בתם.
אוסטין פאוורס: המרגל שתקע אותי
עלילת הסרט
קטע מרכזי שמהווה פרודיה על סדרת הסרטים "מלחמת הכוכבים" הוא כאשר דוקטור רשע עוצר את אוסטין פאוורס רגע לפני שהוא יורה בו ואומר לאוסטין פאוורס בקול עמוק ומחריד: "אוסטין, הנני אביך!" - המשפט המזוהה ביותר עם דארת' ויידר מסדרת "מלחמת הכוכבים". אולם מיד לאחר מכן כשאוסטין שואל אותו האם זו היא האמת, דוקטור רשע עונה שאין לכך הוכחות מוצקות.
מלכות הכיתה: המחזמר
מערכה ראשונה
ורוניקה פוגשת שוב את התלמיד החדש, ג'ייסון "ג'יי. די". דין, בסניף של סבן אילבן בדרכה למסיבת "השיבה הביתה" בביתו של רם, והוא מספר לה שהוא משתמש במשקאות סלאשי על מנת להקהות את הכאב שביחסיו עם אביו, את היעדרה של אמו המתה ואת אורח החיים הנוודי שלו ("Freeze Your Brain").
אוסטין פאוורס: המרגל שתקע אותי
עלילת הסרט
דוקטור רשע מתכנן להשמיד את וושינגטון הבירה. הוא יורה ואוסטין מצליח להסיט את התותח והלייזר לא פוגע בכדור-הארץ, אך פליסיטי מתה, לכן הוא חוזר בזמן עשר דקות, פוגש את עצמו והם ממציאים תוכנית שבה אוסטין מהעבר יציל את העולם ואוסטין מהעתיד מציל את פליסיטי, הם חוזרים לשנות התשעים ואוסטין מגלה שדוקטור רשע לא גנב לו את המוג'ו כלל.
מלכות הכיתה: המחזמר
מערכה ראשונה
אבותיהם של רם וקורט יוצאים למסע דיג, לא לפני שהם מתייחסים לבניהם באותו אופן שבו הם מתייחסים לסטודנטים האחרים בתיכון. לאחר שאביו יצא, רם מתחיל את המסיבה, שיוצאת משליטה במהירות ("Big Fun"). מרתה מופיעה במחשבה שרם הזמין אותה בגלל המכתב שוורוניקה כתבה, אך רם נגעל ממנה ולועג לה באכזריות. ההת'ריות מנסות להתעלל במרתה על ידי הלבשת פיניאטה בצורת חזיר באופן הדומה לה, אבל ורוניקה עוצרת אותן וזורקת את הפינאטה לבריכה. ורוניקה מנסה לעזוב את ההת'ריות, אך הת'ר צ'נדלר מסרבת לאפשר לה ללכת ומאיימת להרוס את המוניטין שלה. בתגובה, ורוניקה השיכורה מקיאה על בגדיה של הת'ר, מרגיזה אותה, והתלמידים המפוחדים מתנכרים לה. כשהיא מודעת לכך שביום שני שיבוא לאחר מכן מעמדה החברתי החדש יתדרדר שוב והיא תחזור להיות אאוטסיידרית, ורוניקה פורצת דרך החלון לחדר השינה של ג'יי.די., ומתוך תחושה שאין לה מה להפסיד היא מפתה אותו ומאבדת לו את בתוליה ("Dead Girl Walking").
לאחר סיוט בו היא מעונה בידי צ'נדלר, ורוניקה מחליטה ללכת לביתה יחד עם ג'יי. די. ולהתנצל בפניה. הת'ר פוקדת על ורוניקה להכין לה תרופה להנגאובר, וג'יי.די., ככל הנראה בצחוק, מציע לשים בספל תמיסת ניקוי רעילה. ורוניקה מתעמתת איתו על כך והוא מתנצל ומנשק אותה. כשוורוניקה פונה ללכת להת'ר היא לוקחת בטעות את הספל הלא נכון. ג'יי.די. מבחין בכך אך לא עושה כלום בנידון. בחדרה, צ'נדלר משפילה את ורוניקה ודוחה את התנצלותה, ולאחר מכן היא שותה מהספל ומתה. ורוניקה בטוחה שאף אחד לא יאמין שזאת הייתה תאונה ונתקפת פאניקה, אבל ג'יי. די. מבחין בעותק של "פעמון הזכוכית" שנמצא בחדרה של הת'ר ומשכנע את ורוניקה לזייף מכתב התאבדות בשמה. תוך כדי כך, ורוניקה מציירת את דמותה של הת'ר כבעלת עומק רגשי יותר, לא מובנת ומורכבת מכפי שהייתה באמת, ובעקבות כך הת'ר זוכה לאהדה מכל בית הספר ונוסכת השראה ביועצת ההדרכה של בית הספר, פאולין פלמינג, לפתוח בקמפיין בית ספרי למניעת התאבדות בגיל העשרה ("The Me Inside Of Me").
ג'יי. די. מנחם את ורוניקה ומגייס את עזרתה לתוכנית נקמה ברם וקורט: ורוניקה מפתה את השניים לבית הקברות עם הבטחה להפוך את שקריהם עליה לאמת, וג'יי.די. מסביר לה שהם יירו בשניים עם כדורי "Ich Lüge" ("אני משקר" בגרמנית) - כדורי סרק שיגרמו להם לאבד את הכרתם למספיק זמן עד שהשוטרים ימצאו מכתב התאבדות מזויף המכריז שהם התאבדו לאחר שלא יכלו לממש את אהבתם אחד לשני. לאחר שהשניים מגיעים לבית הקברות, ג'יי. די. יורה ברם, אבל ורוניקה מחטיאה את קורט, שרץ אל תוך היער, שם הוא נרדף על ידי ג'יי. די. שיורה גם בו. ורוניקה מגלה כי רם מת והכדורים הם למעשה אמיתיים. בתגובה ג'יי. די. מכריז על אהבתו הנצחית אל ורוניקה המזועזעת ("Our Love Is God").
מערכה שנייה
בהלוויה משותפת של רם וקורט, ורוניקה המבולבלת מביעה את מחשבותיה על רם וקורט, ומהרהרת במחשבה שאולי יכלו לגבור על חוסר הבגרות שלהם, אך חייהם נגדעו לפני שניתנה להם ההזדמנות ("Prom or Hell?"). אבותיהם מחליטים באופן בלתי צפוי לקבל את ה"הומוסקסואליות" של בניהם, ואף חושפים באופן בלתי צפוי עוד יותר את פרשת האהבים שלהם במהלך מסע הדיג שערכו בקיץ 1983, ונודרים לעבוד יחד על מנת להפוך את העולם למקום סובלני יותר ("My Dead Gay Son"). כשהוא רואה את הלוויה המשותפת כסימן לכך שהרציחות הופכיות את העולם למקום טוב יותר, ג'יי.די. מנסה לשכנע ורוניקה לסמן את הת'ר דיוק בתור היעד הבא שלהם. היא מסרבת ומעוררת את זעמו האצור של ג'יי.די. על האופן שבה החברה יוצרת כאב וסבל. כשהיא חשה את הכאב העמוק שמניע את זעמו, ורוניקה שואלת את ג'יי. די. כיצד אמו מתה, ומגלה שהוא ראה אותה מתאבדת על ידי הליכה לספרייה שהחברה של אביו הייתה אחראית להריסתה. ורוניקה מבקשת ממנו לוותר על הניסיון לשנות את העולם באמצעות אלימות ולחיות חיים נורמליים איתה ("Seventeen").
כאשר ג'יי.די. עוזב, רוחה של הת'ר צ'נדלר מתגלה שוב לוורוניקה ומטילה ספק בכך שהוא באמת השתנה. מרתה מבקשת את עזרתה של ורוניקה בפריצה לתאו של ג'יי.די., זאת מכיוון שהיא חושדת שהוא אחראי לרציחתם של רם וקורט, בהתעקשות נחרצת שרם אינו יכול להיות הומוסקסואל בגלל מכתב האהבה שכתב לה. ורוניקה מבינה שאם מרתה תמצא משהו מפליל, היא תהפוך ליעד הבא של ג'יי. די. ונוסף על כן חוששת שתפקידה ברציחתם של השניים יתגלה. בהאזנה לעצתה של הת'ר צ'נדלר, ורוניקה מתוודה בפני מרתה שהיא זו שכתבה את המכתב ושרם חשב שהיא לוזרית, ומרתה הנסערת עוזבת בדמעות.
יועצת ההדרכה בבית הספר, פאולין פלמינג, משדרת אספה טיפולית טלוויזיונית על מנת לסייע לתלמידים ולמנוע התאבדויות נוספות, ובמקביל לקדם את הטכניקות הטיפוליות השנויות במחלוקת של פלמינג בשידור חי ("Shine a Light"). הת'ר מקנמרה היא היחידה שמתוודה על כך שחשבה על התאבדות בגלל הלחץ החברתי העצום ("Lifeboat"), מה שגורם לדיוק ולשאר הסטודנטים ללעוג למקנמרה. ורוניקה מוכיחה את גברת פלמינג על כך שהיא מנצלת את הפרסום ולא מגנה על מקנמרה, ובזעם היא מתוודה על הרציחות, אך אף אחד לא מאמין לה במחשבה שהיא פשוט נואשת לתשומת לב. ורוניקה עוקבת אחרי מקנמרה לחדר המלתחות של בית הספר, שם היא תופסת אותה לוקחת מנת יתר מבקבוק של כדורי שינה ("Shine a Light (Reprise)"). ורוניקה עוצרת אותה בזמן ומנחמת אותה. ג'יי.די. מופיע ומנסה לשכנע שוב את ורוניקה לרצוח את דיוק, ו-ורוניקה מבינה שהוא נושא אקדח טעון. בהבינה עד כמה הוא לא יציב, ורוניקה נפרדת ממנו. השניים מתווכחים, והוא בטעות מכוון את האקדח לעברה. ורוניקה פורצת מהחדר בסערה החוצה בזמן שהסטודנטים האחרים (כולל הת'ר מקנמרה) מגלים שמאוחר יותר באותו לילה עתיד להתקיים נשף.
ג'יי.די. מעמת את דיוק עם ראיות על כך שהיא ומרתה היו חברות כשהיו ילדות, וסוחט אותה להביא את כל הילדים בבית הספר לחתום על עצומה המכריזה על יום לזכר קורבנות ההתאבדות. במקביל, מרתה, שמרגישה שקופה ואבלה על מותו של רם, מנסה להתאבד בקפיצה מגשר ("Kindergarten Boyfriend"). היא שורדת עם מספר עצמות שבורות, והסטודנטים האחרים מחשיבים את התאבדותה כניסיון כושל לחקות את הסטודנטים הפופולריים. ורוניקה ממהרת לבית החולים בזמן שרוחותיהם של קורט, רם והת'ר צ'נדלר מתגרים בה ומעמתים אותה עם ההכרה שהיא הפכה להיות גרועה כמו צ'נדלר עצמה ("Yo Girl"). כשהיא חוזרת הביתה, ההורים שלה מספרים לה שג'יי. די. אמר להם שיש לה נטיות אובדניות, והיא מבינה שג'יי. די. מתכנן להפוך אותה לקורבן הבא שלו. ג'יי. די. פורץ לחדרה עם אקדח בידו בזמן שהיא מסתגרת בארון. כשהיציבות הנפשית שלו מתערערת יותר ויותר, הוא אומר לה שהוא שינה את דעתו בנוגע להריגתה, ומאמין שהפתרון לבעיה שלהם היא להרוג את הסטודנטים ששטפו את מוחה. ג'יי. די. מגלה שהכרזה אודות הנשף, שנחתמה על ידי כל סטודנט בווסטרברג, הייתה למעשה מכתב התאבדות במסווה, ושהוא מתכנן לפוצץ את בית הספר בזמן שכולם יהיו בנשף, כך שהזירה תיראה כזירת התאבדות המונית. ג'יי. די. מתפרץ בחוסר סבלנות, פותח את דלת הארון ומוצא את ורוניקה תלויה. מבוהל, הוא ממהר החוצה כדי להשלים את תוכניתו לזכרה ("Meant to Be Yours").
עם זאת, מתגלה שוורוניקה זייפה את ההתאבדות שלה, ותופסת פטיש קרוקט ביציאתה מהבית במטרה לשים קץ לטירופו של ג'יי.די., גם אם משמעות הדבר שהיא תמות ("Dead Girl Walking (Reprise)"). ורוניקה מתעמתת איתו בזמן שהוא מכין את הפצצה בחדר הדוודים שמתחת לחדר הכושר, והיא מתחננת בפניו בפעם אחרונה שיחדל מטירופו, אך הוא מסרב להקשיב, והיא תוקפת אותו. במהלך המאבק האקדח פולט כדור, וג'יי. די. מתמוטט עם כדור בבטנו. כשאין לה מושג איך לנטרל את הפצצה, ורוניקה לוקחת את הפצצה אל מגרש הפוטבול הריק, מתוך כוונה להציל את התלמידים האחרים בכך שתקריב את עצמה. ג'יי.די., עדיין בחיים, עוקב אחריה ומשכנע אותה לתת לו את הפצצה במקום ומבקש ממנה לעשות משהו טוב עם חייה ("I Am Damaged"). הפצצה מתפוצצת, הורגת את ג'יי. די. ומשאירה את כולם ללא פגע.
בחזרה בבית הספר, ורוניקה לוקחת את גומיית השיער האדומה מהת'ר דיוק ומצהירה בפני הסטודנטים שעידן חדש מתחיל, ללא אכזריות אחד כלפי השני. ורוניקה מזמינה את מרתה ואת הת'ר מקנמרה להסתובב יחד, לשכור סרט, ולהישאר ילדות קטנות לעוד פרק זמן קצר לפני שהילדות שלהם תסתיים ("Seventeen (Reprise)").
פיתוח
הקראת התסריט התקיימה מתישהו בשנת 2010, כשקריסטן בל גילה את דמותה של ורוניקה, כריסטיאן קמפבל גילם את דמותו של ג'יי. די., וג'נה לי גרין, קורי אינגליש וכריסטין לאקין גילמו את דמויותיהן של ההת'ריות.
ב-13-14 בספטמבר 2010, המחזמר עלה לראשונה כקונצרט ב"הפאב של ג'ו". המחזמר בוים על ידי אנדי פיקמן, וכיכבו בו אנאלי אשפורד כוורוניקה סוייר, ג'רמי ג'ורדן כג'ייסון דין, ג'נה לין גרין כהת'ר צ'נדלר, קורי אינגליש כהת'ר מקנמרה, כריסטין לאקין כהת'ר דיוק, ג'יימס סניידר כקורט קלי, פי. ג'יי. גריפית' כרם סוויני, ג'ולי גארניי כמרתה "משאית זבל" דאנסטוק, אריק לויטון כאביו של רם, קווין פאריסו כאביו של קורט וכמנהל תיכון וסטרבגר, ג'יל אברמוביץ' כאמה של ורוניקה וכגברת פלמינג, טום קומפטון כהיפסטר וכסטודנט, אלכס אליס כילדה גותית, מורה לאנגלית וכרפובליקנית צעירה, וקלי קרבץ כנערה סטלנית וכפסיכולוגית בית הספר.
לוס אנג'לס
המחזמר רץ על גבי בימת התיאטרון הדסון באקסטייג' שבלוס אנג'לס עם מספר הופעות מוגבל בסופי שבוע מ-21 ספטמבר 2013 עד ל-6 אוקטובר 2013. בהפקת לוס אנג'לס כיכבו בארט וילברט ויד כוורוניקה, ראיין מקארתן כג'יי. די., שרה האלפורד כהת'ר צ'נדלר, קריסטולין לויד כהת'ר דיוק, ואל מק'למור כהת'ר מקנמרה. מק'למור הייתה ההת'ר היחידה שחזרה עבור הפקת אוף ברודוויי המקורית, ואילו קריסטולין לויד גילמה את הת'ר דיוק כמחליפתה של אליס לי.